Դաշնամուրային դուետի կարևոր առաջնելույթներից մեկը պիտի համարել իրենց համերգը Արամ Խաչատրյանի տուն-թանգարանում, որ կայացավ թանգարանի նախաձեռնած «Երաժշտական հինգշաբթի» համերգաշարի շրջանակներում: Հուլիսի 28-ի երեկոյան «Կամարի» ներկայացրած երգացանկը բազմազան էր՝ հատընտիր 6 կոմպոզիտորների՝ Վ. Մոցարտի, Ֆ. Շուբերտի, Ի. Ստրավինսկու, Ալ. Հարությունյանի, Էդ. Միրզոյանի, Ա. Խաչատրյանի ստեղծագործություններից: Համերգի առաջին բաժնում տարբեր դարաշրջանների դասական երաժշտության տիտաններից առնված գործերով համառոտ անդրարդարձ եղավ երաժշտական մտքի զարգացման ընթացքին, նաև դուետի արվեստը գնահատելու առիթ տվեց: